očuvanje objekata geonasleđa, staništa, životnih zajednica i populacija biljaka i životinja u uslovima divljine, odnosno sa neznatnim uticajem i prisustvom čoveka. Radovi i aktivnosti ograničavaju se na:

- 1) naučna istraživanja i praćenje prirodnih procesa;
- 2) kontrolisanu posetu u obrazovne, rekreativne i opštekulturne svrhe;
- 3) sprovođenje zaštitnih, sanacionih i drugih neophodnih mera u slučaju požara, elementarnih nepogoda i udesa, pojava biljnih i životinjskih bolesti i prenamnožavanja štetočina, u skladu sa zakonom.

Član 7. Na površinama na kojima je utvrđen režim zaštite II stepena sprovodi se aktivna zaštita radi očuvanja i unapređenja prirodnih vrednosti, posebno kroz mere konzervacije, uređenja i prikazivanja profila na lesnom odseku i drugih oblika lesnog reljefa, upravljanja populacijama divljih biljaka i životinja, održanje i poboljšanje uslova u prirodnim staništima, istraživanje, restauraciju i uređenje arheoloških nalazišta i tradicionalno korišćenje prirodnih resursa. Radovi i aktivnosti ograničavaju se na:

- 1) izgradnju objekata i uređenje prostora za potrebe očuvanja, unapređenja i prikazivanja prirodnih i kulturnih vrednosti, rekonstrukciju i održavanje postojećih objekata saobraćajne i ostale infrastrukture;

2) promenu namene površina za potrebe revitalizacije i unapređenja prirodnih staništa, remedijacije i rekultivacije degradiranih površina i dozvoljenih aktivnosti na izgradnji objekata i uređenju prostora, a druga promena namene površina je zabranjena;

- 3) geološka i hidro - geološka istraživanja i korišćenje podzemnih voda, osim istraživanja radi eksploatacije lesa, gline, zemlje i rečnog materijala, koja je zabranjena;

4) gazdovanje šumama tako da se obezbedi očuvanje i održavanje delova postojećih prirodnih šuma, fragmentarno pošumljavanje autohtonim vrstama, revitalizacija šumskih, šumo - stepskih i stepskih staništa, kontrolisana čista seča zasada bagrema na pojedinačnim površinama do jednog hektara, sprečavanje širenja bagrema van postojećih površina, očuvanje stabala sa gnezdima strogo zaštićenih vrsta ptica; 5) reintrodukciju vrsta divlje flore i faune iščezlih sa zaštićenog područja ili njegovih pojedinih delova i preduzimanje mere aktivne zaštite faune kao što su hranilišta, veštačka gnezda i ; dr.

- 6) sanitarni lov divljači, zaštitu i unapređivanje populacija divljači u lovištu i mere na unapređivanju staništa divljači;
- 7) kontrolisano, prostorno i vremenski ograničeno košenje i paljenje travne vegetacije i ispašu, osim ispaše svinja i postavljanja torova za stoku, koji su zabranjeni;
- 8) korišćenje i održavanje livada i pašnjaka kao travnih staništa, a zabranjeno je njihovo preoravanje i pošumljavanje, preoravanje surduka i uklanjanje travnog pokrivača i humusnog sloja, osim na malim površinama za potrebe dozvoljenih radova na izgradnji i rekonstrukciji objekata i uređenju prostora;
- 9) uređenje i prezentaciju oblika lesnog reljefa, uređenje vidikovca, edukativnih staza i drugih obrazovnih i rekreativnih sadržaja;
- 10) očuvanje, restauraciju i stavljanje u funkciju objekata kulturno - istorijskog nasleđa i tradicionalnog graditeljstva;
- 11) pristup, obavljanje posla i boravak vlasnika i korisnika zemljišta i drugih nepokretnosti na svojim imanjima, uz sakupljanje i odnošenje napravljenog otpada na propisan način, a zabranjeno je rukovati motornim vozilima, poljoprivrednim mašinama i drugim sredstvima i alatima tako da se ugroze ili oštete prirodne vrednosti i životna sredina;
- 12) kontrolisan pristup i boravak posetilaca, uz odnošenje napravljenog otpada ili njegovo odlaganje na mestima određenim za te namene, a kampovanje je zabranjeno.

Dozvoljeni su radovi i aktivnosti iz člana 6. stav 2. ove uredbe.

3